వెన్నెలకంటి సుబ్బారావు
వెన్నెలకంటి సుబ్బారావు పూర్వీకులది నెల్లూరు ప్రాంతానికి చెందిన ఇందుకూరుపేట సముద్రతీరంలోని నిడిముసలి గ్రామం. 1784, నవంబర్ 28 న నేటి ప్రకాశం జిల్లాలోని ఓగూరు గ్రామంలో సుబ్బారావు జన్మించారు. తల్లి వెంకమ్మ, తండ్రి జోగన్న. సుబ్బారావుకు తొమ్మిదేళ్ల వయసులోనే తండ్రి మరణించడంతో, మేనమామ తమ గ్రామమైన ఓగూరు తీసుకెళ్లి చదివించారు. 1795లో మేనత్త కుమారుడు ఒంగోలు గోపాలకృష్ణయ్యతో కలసి బందరు పట్టణం చేరి, మరో మేనత్త కుమారుడు మంచెళ్ల పాపయ్య వద్ద సర్కారు లేఖలు రాసే పద్ధతులు నేర్చుకున్నారు.
పిన్నమనేని నరసింహారావు
పిన్నమనేని నరసింహారావు ఇ.ఎన్.టి వైద్య పరిశోధకులు.
ఆయన ఆంధ్రప్రదేశ్ రాష్ట్రానికి చెందిన కృష్ణా జిల్లా లోని నెప్పల్లి గ్రామంలో 1914లో పున్నయ్య, వరలక్ష్మీ దంపతులకు జన్మించారు. ఆయన కుటుంబం సమాజ సేవ మరియు జాతీయ వాదం కలిగి ఉండేవారు. ఆయన తండ్రి పిన్నమనేని పున్నయ్య గారు స్థానిక సంస్థల నిర్వహణలలో నాయకత్వం వహించేవారు. ఆయన తల్లివైపు బంధువులు జాతీయ ఉద్యమాలలో పాల్గొనేవారు. వారసత్వంగా నరసింహారావు బాల్యంలో సమాజ సేవలలో అంకిత భావంతో భాగస్వాములయ్యేవారు. ప్రజలకు సేవలందించలనే తలంపుతో ఆయన వైద్య వృత్తిపై ఆసక్తిని పెంచుకున్నారు. ఆయన ప్రాథమిక విద్యను స్థానిక విజయవాడలో పూర్తిచేసారు. తరువాత మద్రాసు వెళ్ళి క్రిస్టియన్ కళాశాలలో ఇంటర్మీడియట్ విద్యనభ్యసించారు.